5. ΝΟΜΟΘΕΤ.ΔΙΑΤΑΓΜΑ υπ’ αριθ. 370 της 5/11 Δεκ. 1969 (ΦΕΚ Α΄ 264) Περί προσλήψεως εκτάκτου προσωπικού παρά τη Πανεπιστημιακή Φοιτητική Λέσχη του Πανεπιστημίου Θεσσαλονίκης. Άρθρ.1.-1.Η Πανεπιστημιακή Φοιτητική Λέσχη του Πανεπιστημίου Θεσσαλονίκης δύναται, δια την αντιμετώπισιν κατεπειγούσης ανάγκης αμέσου λειτουργίας αυτής και μέχρι της κατά την κειμένην νομοθεσίαν συστάσεως και πληρώσεως των αναγκαιουσών οργανικών θέσεων, πάντως δε ουχί πέραν της διετίας από της δημοσιεύσεως του παρόντος, να προσλαμβάνη επί συμβάσει ιδιωτικού δικαίου, έκτακτον προσωπικόν έως 55 υπαλλήλους, ήτοι: ένα Αρχιμάγειρον, έως 2 μαγείρους, έως 3 βοηθούς μαγείρους, ένα Υπομηχανικόν - Μηχανολόγον, έως 2 ηλεκτρολόγους, έως 2 θερμαστάς, έως 2 υδραυλικούς, έναν συντηρητήν κτιρίου, ένα ιατρόν Ωτορινολαρυγγολόγον, ένα ιατρόν Νευρολόγον-Ψυχίατρον, μίαν αδελφήν Νοσοκόμον, ένα βοηθόν Μουσικόν, ένα φροντιστήν-επόπτην μαγείρων και εστιατορίων, έως 4 επόπτας-ελεγκτάς αποκομμάτων δελτίων συσσιτίου, ένα βοηθόν Αποθηκαρίου, έως 3 εργάτας φορτοεκφορτωτάς, έως 21 εργατρίας ή εργάτας μαγειρείου, τραπεζοκόμους και καθαριστρίας, έως 7 υπαλλήλους υπηρεσιών φοιτητικής μερίμνης. 2.Αι αποδοχαί του εν παρ. 1 του παρόντος προσωπικού ορίζονται μετά γνώμην του Διοικητικού Συμβουλίου της Πανεπιστημιακής Φοιτητικής Λέσχης, δια κοινών αποφάσεων των Υπουργών επί της Εθνικής Παιδείας και Θρησκευμάτων και των Οικονομικών. Άρθρ.2.-Η ισχύς του παρόντος άρχεται αναδρομικώς από της 20ής Οκτ. 1969. 